Deur Christiaan du Plessis 09 Oktober 2019 05:30
Die Suid-Afrikaanse Weerdiens het 'n waarskuwing uitgereik oor 'n hoë brandgevaar Woensdag oor die westelike Bosveld van Limpopo, die westelike dele van Mpumalanga, Noordwes en die noordoostelike dele van die Noord-Kaap, asook oor die sentrale en noordoostelike dele van die Vrystaat.
Die weerdiens waarsku ook oor erge donderstorms wat oor die noordoostelike dele van KwaZulu-Natal verwag word. Swaar reën word voorspel.
* Pretoria: 15 °C tot 34 °C
* Johannesburg: 13 °C tot 32 °C
* Vereeniging: 11 °C tot 32 °C
Dit sal bewolk en warm wees, met oggendmiskolle oor die platorand. In die Laeveld sal dit warm wees. In die middag sal dit bewolk word met enkele donderbuie in die laatmiddag.
* Mbombela: 17 °C tot 30 °C
Sonnig en warm tot baie warm, met oggendmiskolle oor die platorand.
In die middag sal dit gedeeltelik bewolk word met enkele reën- en donderbuie in die suidooste.
* Polokwane: 17 °C tot 31 °C
Sonnig en warm. Later sal dit in die verre ooste gedeeltelik bewolk word.
* Mahikeng: 14 °C tot 35 °C
* Vryburg: 11 °C tot 35 °C
Sonnig en warm, maar baie warm in die noorde. Dit sal later gedeeltelik bewolk word in die ooste van die provinsie.
* Bloemfontein: 7 °C tot 31 °C
Aanvanklik sal dit bewolk wees met ligte reën in die weste. Later sal dit gedeeltelik bewolk, winderig en koud wees.
* Kimberley: 10 °C tot 32 °C
* Upington: 13 °C tot 24 °C
Bewolk, winderig en koel tot koud. In die weste sal dit teen die middag gedeeltelik bewolk word.
* Kaapstad: 13 °C tot 16 °C
* George: 13 °C tot 17 °C
Oor die westelike helfte van die Oos-Kaap sal dit bewolk en koud wees met verspreide reën- en donderbuie.
Vir die oostelike helfte van die provinsie word matige temperature voorspel. Later sal dit suid van die platorand bewolk en koud word met verspreide reën- en donderbuie.
* Port Elizabeth: 10 °C tot 19 °C
Oggendmiskolle oor die binneland. Matige en warm temperature word voorspel, maar baie warm temperature in die noorde.
Dit sal teen die middag bewolk word vanaf die suide met verspreide reën- en donderbuie. Meer reën word in die noordooste voorspel.